PMIndiaData/PMIndiaSum huggingface dataset:
18ാമത് ഇന്ത്യ-റഷ്യ വാര്‍ഷിക ഉച്ചകോടിക്കിടെ ഒപ്പുവെക്കപ്പെട്ട ധാരണാപത്രങ്ങളും കരാറുകളും

1. ഇന്ത്യാ ഗവണ്‍മെന്റും റഷ്യന്‍ ഫെഡറേഷന്‍ ഗവണ്‍മെന്റും 2008 ഡിസംബര്‍ അഞ്ചിന് ഒപ്പുവെച്ച കരാറിന്റെ രണ്ടാമത് അനുബന്ധരേഖ 2. റെയില്‍വേക്കായി പ്രത്യേക ഉദ്ദേശ്യ സംവിധാനം രൂപീകരിക്കുന്നതിനായി ഹെവി എന്‍ജിനീയറിങ് കോര്‍പറേഷന്‍ ലിമിറ്റഡും ജോയിന്റ് സ്‌റ്റോക്ക് കമ്പനിയായ കാസ്‌കേഡ് ടെക്‌നോളജീസും തമ്മിലുള്ള കരാര്‍. 3. റഷ്യന്‍ കയറ്റുമതിയെ പിന്തുണയ്ക്കാനും ഇന്ത്യ-റഷ്യ മൂലധനച്ചരക്കുമേഖലയും പാട്ടക്കച്ചവടവും മെച്ചപ്പെടുത്താനുമായി എസ്.ആര്‍.ഇ.ഐ. ഇന്‍ഫ്രാസ്ട്രക്ചര്‍ ഫിനാന്‍സ് ലിമിറ്റഡും വികസനത്തിനും വിദേശ സാമ്പത്തിക കാര്യങ്ങള്‍ക്കുമായുള്ള സ്റ്റേറ്റ് കോര്‍പറേഷന്‍ ബാങ്കും തമ്മിലുള്ള ധാരണാപത്രം. 4. ഇന്ത്യയിലെ ജെ.ഐ.ടി.എഫ്. ഇന്‍ഫ്രാസ്ട്രക്ചര്‍ സര്‍വീസസ് ലിമിറ്റഡും ജിന്‍ഡാല്‍ റെയില്‍ ഇന്‍ഫ്രാസ്ട്രക്ചര്‍ ലിമിറ്റഡും റഷ്യയിലെ ജോയിന്റ് സ്‌റ്റോക്ക് കമ്പനിയായ റഷ്യന്‍ എക്‌സ്‌പോര്‍ട്ട് സെന്ററും ലിമിറ്റഡ് ലയബിലിറ്റി കമ്പനി മാനേജ്‌മെന്റ് കമ്പനിയായ റെയില്‍ട്രാന്‍സ്‌ഹോള്‍ഡിങ്ങും തമ്മിലുള്ള കരാര്‍. 5. ദേശീയ നിക്ഷേപ പ്രോത്സാഹക ഏജന്‍സിയായ ഇന്‍വെസ്റ്റ് ഇന്ത്യയും ബിസിനസ് കൗണ്‍സില്‍ ഫോര്‍ കോ-ഓപ്പറേഷന്‍ വിത്ത് ഇന്ത്യയും തമ്മില്‍ ഇന്ത്യയിലും റഷ്യയിലും നിക്ഷേപം പ്രോത്സാഹിപ്പിക്കുന്നതിനുള്ള ധാരണാപത്രം. 6. ദേശീയ നിക്ഷേപ പ്രോത്സാഹക ഏജന്‍സിയായ ഇന്‍വെസ്റ്റ് ഇന്ത്യയും റോസ്‌കോണ്‍ഗ്രസ് ഫൗണ്ടേഷനും തമ്മില്‍ സഹകരിക്കുന്നതിനുള്ള കരാര്‍. 7. സണ്‍ ഗ്രൂപ്പ് പ്രൈവറ്റ് ലിമിറ്റഡും ജോയിന്റ് സ്‌റ്റോക്ക് കമ്പനിയായ പ്രിബോറും തമ്മിലുള്ള ധാരണാപത്രം.
കച്ച് നവവത്സരദിനമായ ആഷാഢി ബീജിന് പ്രധാനമന്ത്രി ജനങ്ങള്‍ക്ക് ആശംസകള്‍ അര്‍പ്പിച്ചു

കച്ച് നവവത്സര ദിനമായ ആഷാഡി ബീജിന്റെ പ്രത്യേക അവസര പ്രധാനമന്ത്രി ശ്രീ നരേന്ദ്ര മോദി ജനങ്ങള്‍ക്ക് ആശംസകള്‍ അര്‍പ്പിച്ചു. ”ആഷാഡി ബീജിന്റെ ഈ പ്രത്യേക അവസരത്തില്‍ കച്ച് സമൂഹത്തിന് ആശംസകള്‍. തങ്ങളുടെ ധീരതയ്ക്കും സംസ്‌ക്കാരത്തിനും പേരുകേട്ട സമൂഹമാണിത്. വരുന്ന വര്‍ഷം സന്തോഷവും നല്ല ആരോഗ്യവും നിറഞ്ഞതാകട്ടെ” പ്രധാനമന്ത്രി പറഞ്ഞു.
ദേശീയ വോട്ടേഴ്‌സ് ദിനത്തില്‍ പ്രധാനമന്ത്രി ജനങ്ങള്‍ക്ക് ആശംസകള്‍ നേര്‍ന്നു

പ്രധാനമന്ത്രി ശ്രീ. നരേന്ദ്ര മോദി ജനങ്ങള്‍ക്കു ദേശീയ വോട്ടേഴ്‌സ് ദിനാശംസകള്‍ നേര്‍ന്നു. ‘ദേശീയ വോട്ടേഴ്‌സ് ദിനാശംസകള്‍. നമ്മുടെ തെരഞ്ഞെടുപ്പു പ്രക്രിയ കൂടുതല്‍ സജീവവും പങ്കാളിത്തപൂര്‍ണവും ആക്കുന്നതിനു തെരഞ്ഞെടുപ്പു കമ്മീഷനെ നന്ദി അറിയിക്കുന്നു. ഈ ദിനം നമുക്കു വോട്ടര്‍മാരെ കൂടുതല്‍ ബോധവല്‍ക്കരിക്കാനും പങ്കാളിത്തം വര്‍ധിപ്പിക്കാനും അതുവഴി നമ്മുടെ ജനാധിപത്യത്തെ ശക്തിപ്പെടുത്താനും പ്രവര്‍ത്തിക്കാന്‍ ഊര്‍ജം പകരട്ടെ’, പ്രധാനമന്ത്രി പറഞ്ഞു.
സമുദ്ര പ്രശ്‌നങ്ങളില്‍ ഇന്ത്യയും ഡെന്മാര്‍ക്കും തമ്മിലുള്ള

ധാരണാപത്രത്തിന് മന്ത്രിസഭയുടെ അംഗീകാരം ഇന്ത്യയും ഡെന്മാര്‍ക്കും തമ്മില്‍ സമുദ്രപ്രശ്‌നങ്ങളുമായി ബന്ധപ്പെട്ട് ഏര്‍പ്പെട്ട ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. 2019 ജനുവരിയില്‍ ഡെന്മാര്‍ക്കില്‍ നിന്നുള്ള ഡബ്ല്യു.ഐ.പിയുടെ ഇന്ത്യയിലേക്ക് നടക്കാനിരിക്കുന്ന സന്ദര്‍ശനസമയത്താണ് ഈ ധാരണാപത്രം ഒപ്പിടാന്‍ തീരുമാനിച്ചിരിക്കുന്നത്. ഗുണഫലങ്ങള്‍: ധാരണാപത്രം ഒപ്പിടുന്നതിലൂടെ ഇരു രാജ്യങ്ങള്‍ക്കും ഉഭയകക്ഷി സഹകരണത്തിനുള്ള മേഖലകളില്‍ പര്യവേഷണം നടത്താന്‍ കഴിയും.: അതിര്‍ത്തികടന്നുള്ള സഹകരണത്തിനും ഇന്ത്യയിലേയും ഡെന്മാര്‍ക്കിലേയും സമുദ്രമേഖലകളില്‍ നിക്ഷേപത്തിനും സൗകര്യമൊരുക്കും. ഇരു രാജ്യങ്ങള്‍ക്കും വിദഗ്ധര്‍, പ്രസിദ്ധീകരണങ്ങള്‍, വിവരങ്ങള്‍, ഗുണനിലവാരമുള്ള ഷിപ്പിങ് ഉറപ്പുവരുത്തുന്നതിന് പരസ്പരമുള്ള കഴിവുകള്‍ മെച്ചപ്പെടുത്തുന്നതിനുള്ള സ്ഥിതിവിവര കണക്കുകള്‍ എന്നിവയുടെ കൈമാറ്റം, ഹരിത സമുദ്ര സാങ്കേതികവിദ്യാമേഖലയിലെ സഹകരണം, കപ്പല്‍ നിര്‍മാണം, അംഗീകൃത സംഘടന എന്ന പദവി നല്‍കുന്നതിനുള്ള ഇന്ത്യന്‍ രജിസ്റ്റര്‍ ഓഫ് ഷിപ്പിങ് (ഐ.ആര്‍.എസ്) അനുവദിക്കല്‍, സമുദ്ര മേഖലകളിലെ പരിശീലന വിദ്യാഭ്യാസ സഹകരണം എന്നിവയക്ക് ധാരണാപത്രം സഹായകരമാകും. മര്‍ച്ചന്റ് ഷിപ്പിങ്, സമുദ്ര ഗതാഗതവുമായി ബന്ധപ്പെട്ട കാര്യങ്ങളിലെ ഗവേഷണ വികസനത്തിന് വേണ്ട സുസ്ഥിര സഹകരണം എന്നിവ സാധ്യമാകും. ഈ സഹകരണം പിന്നീട് ഇരുരാജ്യങ്ങള്‍ക്കും പരസ്പര ഗുണകരമായ അവസരങ്ങള്‍ക്ക് വേണ്ടി ഉഭയകക്ഷതലത്തിലും അന്താരാഷ്ട്രതലത്തിലും കൂടുതല്‍ ആഴത്തിലും വിശാലമായതുമായ സഹകരണമാകുകയുംചെയ്യും. പശ്ചാത്തലം ഡെന്മാര്‍ക്ക് ഇന്ത്യയുടെ വളരെ പ്രധാനപ്പെട്ട ഒരു വ്യാപാര പങ്കാളിയാണ്. മെഡിസിനല്‍/ഫാര്‍മസ്യൂട്ടിക്കല്‍ ചരക്കുകള്‍, ഊര്‍ജോല്‍പ്പാദന ഉപകരണങ്ങള്‍, വ്യാവസായിക യന്ത്രങ്ങള്‍, ലോഹ അയിരുകള്‍, ഓര്‍ഗാനിക് രാസവസ്തുക്കള്‍, തുടങ്ങിയവയാണ് ഡെന്മാര്‍ക്കില്‍ നിന്ന് ഇന്ത്യയിലേക്കുള്ള പ്രധാനപ്പെട്ട കയറ്റുമതി. വസ്ത്രങ്ങള്‍, തുണിത്തരങ്ങള്‍/ഫാബ്രിക്‌സ്/ നൂലുകള്‍, റോഡ് വാഹനങ്ങളും അവയുടെ ഭാഗങ്ങളും, ലോഹ ചരക്കുകള്‍, ഇരുമ്പും ഉരുക്കും, പാദരക്ഷകളും യാത്രാ ചരക്കുകള്‍ തുടങ്ങിയവയാണ് ഇന്ത്യയില്‍ നിന്ന് ഡെന്മാര്‍ക്കിലേക്കുള്ള പ്രധാനപ്പെട്ട കയറ്റുമതി. ഇരു രാജ്യങ്ങളും തമ്മിലുള്ള ഉഭയകക്ഷി വ്യാപാരം വര്‍ധിപ്പിക്കുന്നതിനും സമുദ്രമേഖലയില്‍ സഹകരണവും സഹായവും ഉറപ്പാക്കുന്നതിനും ഡെന്മാര്‍ക്കുമായി ധാരണാപത്രത്തില്‍ ഏര്‍പ്പെടാന്‍ തീരുമാനിക്കുകയായിരുന്നു.
ജലസംരക്ഷണത്തിനുള്ള പ്രതിബദ്ധത പ്രധാനമന്ത്രി ആവര്‍ത്തിച്ച് സ്ഥിരീകരിച്ചു

‘ജലശക്തിയുടെ പ്രാധാന്യം എടുത്ത് കാട്ടാനും ജലസംരക്ഷണത്തിനുള്ള നമ്മുടെ പ്രതിബദ്ധത ആവര്‍ത്തിച്ച് സ്ഥിരീകരിക്കാനുമുള്ള ഒരു അവസരമാണ് ലോക ജലദിനം. ജലം സംരക്ഷിക്കപ്പെട്ടാല്‍ അതിലൂടെ നമ്മുടെ നഗരങ്ങള്‍ക്കും, ഗ്രാമങ്ങള്‍ക്കും, കഠിന പ്രയത്‌നം നടത്തുന്ന കര്‍ഷകര്‍ക്കും, ബൃഹത്തായ പ്രയോജനമുണ്ടാകും,’ പ്രധാനമന്ത്രി പറഞ്ഞു.
ഇന്ത്യ-പെറു കരാറിനു മന്ത്രിസഭ അനുമതി നല്‍കി

2018 മെയില്‍ പെറുവിലെ ലിമയില്‍വെച്ച് ഒപ്പുവെക്കപ്പെട്ട ഇന്ത്യ-പെറു കരാറിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. പരസ്പര നേട്ടത്തിന്റെ അടിസ്ഥാനത്തില്‍ പുതിയതും നിലവിലുള്ളതുമായ മേഖലകളില്‍ ഉഭയകക്ഷിസഹകരണം പോല്‍സാഹിപ്പിക്കുന്നതിനായി സഹകരണാടിസ്ഥാനത്തിലുള്ള ബന്ധത്തിന് അടിത്തറയൊരുക്കുകയാണു കരാറിന്റെ ലക്ഷ്യം. കരാര്‍ നടപ്പാക്കുന്നതിനായി പ്രവര്‍ത്തനപദ്ധതി വികസിപ്പിച്ചെടുക്കുന്നതിനായി സംയുക്ത സമിതി രൂപീകരിക്കുന്നതിനും വ്യവസ്ഥയുണ്ട്. ഇരു രാജ്യങ്ങളും തമ്മിലുള്ള ഉഭയകക്ഷിബന്ധത്തെ ശക്തിപ്പെടുത്താന്‍ ഉതകുന്നതാകും ഈ കരാറെന്നാണു പ്രതീക്ഷിക്കുന്നത്.
സ്‌ക്രാംജെറ്റ് പരീക്ഷണ വിജയം : ഐ.എസ്.ആര്‍.ഒ. ശാസ്ത്രജ്ഞര്‍ക്ക് പ്രധാനമന്ത്രിയുടെ അഭിനന്ദനം

സ്‌ക്രാംജെറ്റ് റോക്കറ്റ് എഞ്ചിന്റെ പരീക്ഷണം വിജയകരമായതില്‍ പ്രധാനമന്ത്രി ശ്രീ. നരേന്ദ്ര മോദി ഐ.എസ്.ആര്‍.ഒ. ശാസ്ത്രജ്ഞരെ അഭിനന്ദിച്ചു. ”സ്‌ക്രാംജെറ്റ് റോക്കറ്റ് എഞ്ചിന്റെ പരീക്ഷണ വിജയം നമ്മുടെ ശാസ്ത്രജ്ഞരുടെ കഠിന യജ്ഞത്തിന്റെയും മേന്‍മ്മയുടെയും സാക്ഷ്യമാണ്. ഐ.എസ്.ആര്‍.ഒ. ക്ക് അഭിനന്ദനങ്ങള്‍. നമ്മുടെ ശാസ്ത്രജ്ഞരും ബഹിരാകാശ പദ്ധതികളും ഇന്ത്യയ്ക്ക് അഭിമാനം നേടിത്തരുന്നത് നാം വീണ്ടും വീണ്ടും കാണുകയാണ്”, പ്രധാനമന്ത്രി പറഞ്ഞു
നാഗാലാൻഡിലെ ജനങ്ങൾക്ക്  സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ  ആശംസ

പ്രധാനമന്ത്രി ശ്രീ നരേന്ദ്ര മോദി നാഗാലാൻഡിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ ആശംസകൾ നേർന്നു. പ്രധാനമന്ത്രി ട്വീറ്റ് ചെയ്തു; “നാഗാലാൻഡിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ ആശംസകൾ. ധീരത, കഠിനാധ്വാനം, പ്രകൃതിയോട് ഇണങ്ങി ജീവിക്കൽ എന്നിവയ്ക്ക് ഊന്നൽ നൽകുന്ന നാഗാലാൻഡിന്റെ സംസ്കാരത്തിൽ ഇന്ത്യ അഭിമാനിക്കുന്നു. വരും വർഷങ്ങളിലും നാഗാലാൻഡിന്റെ അനുസ്യുതമായ വിജയത്തിനായി ഞാൻ പ്രാർത്ഥിക്കുന്നു.
കോമൺവെൽത്ത് ഗെയിംസ്: ജൂഡോയിൽ  വെള്ളി  നേടിയ തൂലിക മാനിനെ  പ്രധാനമന്ത്രി അഭിനന്ദിച്ചു

ബർമിംഗ്ഹാം കോമൺവെൽത്ത് ഗെയിംസിൽ ഭാരോദ്വഹനത്തിൽ ജൂഡോയിൽ വെള്ളി നേടിയ തൂലിക മാനിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു; ബർമിംഗ്ഹാം ഗെയിമുകളിൽ തൂലികാ മാൻ തിളങ്ങി! ജൂഡോയിൽ വെള്ളി മെഡൽ നേടിയ അവർക്ക് അഭിനന്ദനങ്ങൾ. ഈ മെഡൽ അവരുടെ വിശിഷ്ട കായിക ജീവിതത്തിലെ മറ്റൊരു അംഗീകാരമാണ്. അവരുടെ വരാനിരിക്കുന്ന പ്രയത്‌നങ്ങൾക്ക് ഏറ്റവും മികച്ച ആശംസകൾ നേരുന്നു.
പെണ്‍കുട്ടികളുടെ നൈപുണ്യത്തിനും കരുത്തിനും സഹനശക്തിക്കും പെണ്‍കുട്ടികള്‍ക്കായുള്ള ദേശീയ ദിനത്തില്‍ പ്രധാനമന്ത്രിയുടെ അഭിനന്ദനം

പെണ്‍കുട്ടികളുടെ നൈപുണ്യത്തെയും കരുത്തുകളെയും സഹനശക്തിയെയും പെണ്‍കുട്ടികള്‍ക്കായുള്ള ദേശീയ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘പെണ്‍കുട്ടികള്‍ക്കുള്ള നൈപുണ്യത്തെയും കരുത്തുകളെയും സഹനശക്തിയെയും അഭിനന്ദിക്കുന്നു. പെണ്‍കുട്ടികള്‍ വിവിധ മേഖലകളില്‍ കൈവരിക്കുന്ന നേട്ടങ്ങള്‍ നമ്മെ അഭിമാനമുള്ളവരാക്കിത്തീര്‍ക്കുന്നു’, പ്രധാനമന്ത്രി പ്രസ്താവിച്ചു.
ഇന്തോ- അമേരിക്കന്‍ സൈബര്‍ സുരക്ഷ ധാരണാപത്രം മന്ത്രിസഭ അംഗീകരിച്ചു

ഇന്ത്യയും യു.എസും തമ്മില്‍ സൈബര്‍ സുരക്ഷയ്ക്ക് വേണ്ടി ഏര്‍പ്പെട്ട ധാരണാപത്രത്തിന് പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. 2017 ജനുവരി 11ന് ന്യൂഡല്‍ഹിയില്‍ വച്ച് ഒപ്പിട്ട ധാരണാപത്രം മന്ത്രിസഭയെ ധരിപ്പിച്ചാണ് അംഗീകാരം നേടിയത്. കേന്ദ്ര ഇലക്‌ട്രോണിക്‌സ് വിവര സാങ്കേതിവിദ്യ മന്ത്രാലയത്തിന് വേണ്ടി ഇന്ത്യന്‍ കമ്പ്യൂട്ടര്‍ ഏമര്‍ജന്‍സി റെസ്‌പോണ്‍സ് ടീം (സി.ഇ.ആര്‍.ടി-ഇന്‍) യു.എസ്. ഹോംലാന്‍ഡ് സെക്യൂരിറ്റി വകുപ്പുമായാണ് സൈബര്‍ സുരക്ഷമേഖലയിലെ സഹകരണം ലക്ഷ്യമാക്കിക്കൊണ്ട് 2017 ജനുവരി 11ന് ന്യൂഡല്‍ഹിയില്‍ വച്ച് ധാരണാപത്രം ഒപ്പുവച്ചത്. രണ്ടു രാജ്യങ്ങളും തമ്മില്‍ സൈബര്‍ സുരക്ഷ സംബന്ധിച്ച കാര്യങ്ങളില്‍ വളരെ യോജിച്ചും സഹകരണത്തോടെയും നിലവിലെ നിയമങ്ങള്‍ക്കും ചട്ടങ്ങള്‍ക്കുമനുസരിച്ച് സമത്വം, പരസ്പര ആനൂല്യത്തിന്റെയും പരസ്പരധര്‍മ്മത്തിന്റെയും അടിസ്ഥാനത്തില്‍ പ്രവര്‍ത്തിക്കുകയെന്നതാണ് ഈ ധാരണാപത്രത്തിന്റെ ഉദ്ദേശ്യം.
പ്രധാനമന്ത്രി ഓണനാളിൽ കേരളത്തിലെ ജനങ്ങളോട് ഐക്യദാര്‍ഢ്യം പ്രകടിപ്പിച്ചു

പ്രധാനമന്ത്രി ശ്രീ. നരേന്ദ്ര മോദി ഓണത്തിന്റെ മംഗളകരമായ വേളയിൽ കേരളത്തിലെ ജനങ്ങളോട് ഐക്യദാര്‍ഢ്യം പ്രകടിപ്പിച്ചു. ” കഴിഞ്ഞ ഏതാനും ദിവസങ്ങളായി അനുഭവിച്ചു കൊണ്ടിരിക്കുന്ന കഷ്ടതകളെ അതിജീവിക്കാൻ കേരളത്തിലെ ജനങ്ങൾക്ക്‌ ഓണം കൂടുതൽ കരുത്തേകട്ടെ. രാജ്യം മുഴുവനും കേരളത്തോട് തോളോട് തോൾ ചേർന്ന് നിന്ന് ജനങ്ങളുടെ സന്തോഷത്തിനും അഭിവൃദ്ധിക്കുമായി പ്രാർത്ഥിക്കുന്നു “, പ്രധാനമന്ത്രി പറഞ്ഞു.
ഇന്ത്യയും ബ്രസീല്‍, റഷ്യ, ചൈന, ദക്ഷിണാഫ്രിക്ക എന്നീ ബ്രിക്‌സ് രാഷ്ട്രങ്ങളുമായി നികുതി സംബന്ധിച്ച ധാരണാപത്രം ഒപ്പുവെക്കുന്നതിനു മന്ത്രിസഭ അനുമതി നല്‍കി

നികുതി സംബന്ധിച്ച് ഇന്ത്യയും ബ്രസീല്‍, റഷ്യ, ചൈന, ദക്ഷിണാഫ്രിക്ക എന്നീ ബ്രിക്‌സ് രാഷ്ട്രങ്ങളുടെ റവന്യൂ വകുപ്പുകളുമായി ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ലക്ഷ്യം: നികുതികാര്യങ്ങള്‍ക്കും ശേഷി വര്‍പ്പിക്കുന്നതിനും അറിവു പങ്കുവെക്കുന്നതിനുമായി ബ്രിക്‌സ് രാഷ്ട്രങ്ങള്‍ക്കുള്ള പൊതുതാല്‍പര്യങ്ങളെ മുന്‍നിര്‍ത്തിയുള്ള രാജ്യാന്തര ഫോറം ഉണ്ടാക്കുന്നതിനായി ബ്രിക്‌സ് രാഷ്ട്രങ്ങള്‍ തമ്മിലുള്ള സഹകരണം വര്‍ധിപ്പിക്കുകയാണു ധാരണാപത്രത്തിന്റെ ലക്ഷ്യം. പൊതു താല്‍പര്യമുള്ള വിഷയങ്ങളെക്കുറിച്ച് ബ്രിക്‌സ് രാഷ്ട്രങ്ങളിലെ റവന്യൂ വകുപ്പു തലവന്‍മാര്‍ പതിവായി പരസ്പരം ബന്ധപ്പെടുകയും യോജിപ്പു തേടുകയും രാജ്യാന്തര നികുതി കാര്യങ്ങളെ സംബന്ധിച്ച് വിദഗ്ധര്‍ പങ്കെടുക്കുന്ന ചര്‍ച്ചകള്‍ നടത്തുകയും ചെയ്യുന്ന സാഹചര്യം ഇതിലൂടെ ഉരുത്തിരിയുമെന്നാണു പ്രതീക്ഷിക്കുന്നത്. ഈ ധാരണാപത്രമനുസരിച്ചു കൈമാറുന്ന വിവരങ്ങളുടെ രഹസ്യ സ്വഭാവം ഉറപ്പുവരുത്താനുള്ള വ്യവസ്ഥകളും ഉള്‍പ്പെടുത്തിയിട്ടുണ്ട്. ഫലം: നികുതികാര്യങ്ങളില്‍ ഫലപ്രദമായ സഹകരണത്തിനു ധാരണാപത്രം വഴിതെളിയിക്കും. ബ്രിക്‌സ് രാഷ്ട്രങ്ങള്‍ നികുതിവിഷയങ്ങളില്‍ പൊതുനിലപാടിലെത്തുന്നത് അംഗരാഷ്ട്രങ്ങള്‍ക്കു മാത്രമല്ല, ജി20ന്റെ നിയന്ത്രണത്തിലുള്ള നികുതികാര്യങ്ങള്‍ മറ്റു വികസ്വര രാഷ്ട്രങ്ങള്‍ക്കുകൂടി അനുകൂലമായി മാറും.
മൗറീഷ്യസ് സുപ്രീം കോടതി കെട്ടിടം പ്രധാനമന്ത്രി നരേന്ദ്ര മോദിയും മൗറീഷ്യസ് പ്രധാനമന്ത്രി പ്രവിന്ദ് ജഗനാഥും ചേര്‍ന്ന് ഉദ്ഘാടനം ചെയ്യും

മൗറീഷ്യസ് സുപ്രീം കോടതി കെട്ടിടം പ്രധാനമന്ത്രി നരേന്ദ്ര മോദിയും മൗറീഷ്യസ് പ്രധാനമന്ത്രി പ്രവിന്ദ് ജഗനാഥും ചേര്‍ന്ന് 2020 ജൂലൈ 30ന് ഉദ്ഘാടനം ചെയ്യും. മൗറീഷ്യസ് ജൂഡീഷ്യറിയിലെ മുതിര്‍ന്ന അംഗങ്ങളും ഇരു രാജ്യങ്ങളിലും നിന്നുള്ള വിശിഷ്ടാതിഥികളും പങ്കെടുക്കുന്ന വീഡിയോ കോണ്‍ഫറന്‍സിലായിരിക്കും ഉദ്ഘാടനം നടക്കുന്നത്. ഇന്ത്യ നല്‍കിയ ഗ്രാന്റ് ഉപയോഗപ്പെടുത്തിയാണ് കെട്ടിടം നിര്‍മിച്ചിരിക്കുന്നത്. കോവിഡിനു ശേഷം പോര്‍ട്ട ലൂയി തലസ്ഥാന നഗരിയില്‍ ഇന്ത്യയുടെ സഹായത്തോടെ നിര്‍മിക്കുന്ന പ്രഥമ അടിസ്ഥാന സൗകര്യ പദ്ധതിയാണ് ഇത്. 2016ല്‍ മൗറീഷ്യസിന് ഇന്ത്യ അനുവദിച്ച 35.3 കോടി യു.എസ്. ഡോളര്‍ ‘പ്രത്യേക സാമ്പത്തിക പാക്കേജ്’ പ്രകാരം നടപ്പാക്കുന്ന അഞ്ചു പദ്ധതികളില്‍ ഒന്നാണ് പുതിയ സുപ്രീം കോടതി കെട്ടിട നിര്‍മാണം. നിശ്ചിത സമയത്തിനകം പ്രതീക്ഷിച്ചതിലും കുറഞ്ഞ ചെലവില്‍ കെട്ടിട നിര്‍മാണം പൂര്‍ത്തിയാക്കി. 10 നിലകൡലായി 25,000 ചതുരശ്ര മീറ്റര്‍ വരുന്ന കെട്ടിടം 4,700 ചതുരശ്ര മീറ്ററിലേറെ സ്ഥലത്താണു നിലകൊള്ളുന്നത്. ആധുനിക രൂപകല്‍പനയില്‍ ഹരിതാഭ നിലനിര്‍ത്തിയുള്ള കെട്ടിടത്തിനു താപ, ശബ്ദ ഇന്‍സുലേഷനും ഉയര്‍ന്ന ഊര്‍ജ ക്ഷമതയും ഉണ്ട്. 2019 ഒക്ടോബറില്‍ മൗറീഷ്യസിലെ മെട്രോ എക്‌സ്പ്രസ് പദ്ധതിയുടെ ഒന്നാം ഘട്ടവും പുതിയ ഇ.എന്‍.ടി. ആശുപത്രി പദ്ധതിയും പ്രധാനമന്ത്രി മോദിയും മൗറീഷ്യസ് പ്രധാനമന്ത്രിയും ചേര്‍ന്ന ഉദ്ഘാടനം ചെയ്തിരുന്നു. ഇവ രണ്ടും പ്രത്യേക സാമ്പത്തിക പദ്ധതിയില്‍ ഉള്‍പ്പെടുത്തി നിര്‍മിച്ചതാണ്. മെട്രോ എക്‌സ്പ്രസ് പദ്ധതിയുടെ ആദ്യ ഘട്ടത്തിലെ 12 കിലോ മീറ്റര്‍ മെട്രോ പാത കഴിഞ്ഞ സെപ്റ്റംബറില്‍ പൂര്‍ത്തിയാക്കിയിരുന്നു. ഇതിന്റെ രണ്ടാം ഘട്ടമായ 14 കിലോമീറ്റര്‍ മെട്രോ പാത നിര്‍മാണം നടന്നുവരികയാണ്. ഇ.എന്‍.ടി. ആശുപത്രി പദ്ധതിയിലൂടെ നൂറു കിടക്കകളോടുകൂടിയ നൂതന ഇ.എന്‍.ടി. ആശുപത്രി മൗറീഷ്യസില്‍ ഒരുക്കാന്‍ ഇന്ത്യ സഹായിച്ചു. ഇരു രാജ്യങ്ങളും തമ്മിലുള്ള ശക്തമായ ഉഭയകക്ഷി ബന്ധത്തിന്റെ അടയാളമായി നഗരത്തിലെ പ്രധാന നാഴികക്കല്ലായി സുപ്രീം കോടതി കെട്ടിടം നിലകൊള്ളുമെന്നാണു പ്രതീക്ഷിക്കപ്പെടുന്നത്.
പ്രശസ്ത ഹാസ്യനടൻ രാജു ശ്രീവാസ്തവയുടെ നിര്യാണത്തിൽ പ്രധാനമന്ത്രി അനുശോചിച്ചു

വിഖ്യാത ഹാസ്യനടൻ രാജു ശ്രീവാസ്തവയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു : “രാജു ശ്രീവാസ്തവ നമ്മുടെ ജീവിതത്തെ ചിരിയും നർമ്മവും പ്രസാദാത്മകയും കൊണ്ട് പ്രകാശപൂരിതമാക്കി. അവൻ വളരെ വേഗം നമ്മെ വിട്ടുപോകും, പക്ഷേ വർഷങ്ങളായി അദ്ദേഹം നടത്തിയ ഉജ്ജ്വലമായ പ്രവർത്തനത്തിലൂടെ എണ്ണമറ്റ ആളുകളുടെ ഹൃദയത്തിൽ അദ്ദേഹം തുടർന്നും ജീവിക്കും. അദ്ദേഹത്തിന്റെ വിയോഗം ദുഖകരമാണ്. അദ്ദേഹത്തിന്റെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി.
പ്രധാനമന്ത്രിയുടെ ചൈന , വിയറ്റ്‌നാം  സന്ദർശനം (സെപ്തംബര് 3 -7 2017  )

ചൈനീസ് പ്രസിഡന്റിന്റെ ക്ഷണ പ്രകാരം 2017 സെപ്തംബര് മൂന്ന് മുതൽ അഞ്ചു് വരെ ഒൻപതാമത് ബ്രിക്സ് ഉച്ചകോടിയിൽ പങ്കെടുക്കുന്നതിനായി പ്രധാനമന്ത്രി ശ്രീ. നരേന്ദ്ര മോദി ചൈനയിലെ ഫുജിയാൻ പ്രവിശ്യയിലെ സിയാമെൻ സന്ദർശിക്കും . തുടർന്ന് , മ്യാന്മാർ പ്രസിഡന്റ് ഹു ത്തിൻ ജായുടെ ക്ഷണപ്രകാരം പ്രധാനമന്ത്രി 2017 സെപ്തംബര് അഞ്ചു് മുതൽ ഏഴ് വരെ മ്യാൻമാറിൽ ഔദ്യോഗിക സന്ദർശനം നടത്തും . ഇത് മ്യാൻമാറിലേക്കുള്ള പ്രധാനമന്ത്രിയുടെ ആദ്യ ഉഭയകക്ഷി സന്ദർശനമാണ് . സന്ദർശനത്തിനിടെ പ്രധാനമന്ത്രി, സ്റ്റേറ്റ് കൗൺസെലർ ഡൊ ആങ് സാൻ സൂചിയുമായി ഉഭയകക്ഷി താല്പര്യമുള്ള വിഷയങ്ങൾ ചർച്ച ചെയ്യുകയും, പ്രസിഡന്റ് ഹു ത്തിൻ ജായുമായി കൂടിക്കാഴ്ച നടത്തുകയും ചെയ്യും . തലസ്ഥനമായ നൈ പീ തോയിലെ പരിപാടികൾക്ക് പുറമെ അദ്ദേഹം യാങ്കോണും , ബാഗാനും സന്ദർശിക്കും.
മോർബിയിലെ സ്ഥിതിഗതികൾ വിലയിരുത്താൻ പ്രധാനമന്ത്രിയുടെ അധ്യക്ഷതയിൽ ഉന്നതതല യോഗം രക്ഷാ ദുരിതാശ്വാസ പ്രവർത്തനങ്ങളെ കുറിച്ച് പ്രധാനമന്ത്രിയെ  ധരിപ്പിച്ചു

മോർബിയിലെ സ്ഥിതിഗതികൾ വിലയിരുത്താൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഗാന്ധിനഗറിലെ രാജ്ഭവനിൽ ഇന്ന് ഉന്നതതല യോഗം ചേർന്നു. മോർബിയിൽ നിർഭാഗ്യകരമായ ദുരന്തം ഉണ്ടായതു മുതൽ നടന്നുകൊണ്ടിരിക്കുന്ന രക്ഷാ ദുരിതാശ്വാസ പ്രവർത്തനങ്ങൾ പ്രധാനമന്ത്രി അവലോകനം ചെയ്തു. . ദുരന്തവുമായി ബന്ധപ്പെട്ട എല്ലാ വശങ്ങളും ചർച്ച ചെയ്തു. ദുരിതബാധിതർക്ക് സാധ്യമായ എല്ലാ സഹായവും ലഭിക്കുന്നുണ്ടെന്ന് ഉറപ്പാക്കുന്നതിന് പ്രധാനമന്ത്രി ആവർത്തിച്ചു് ഊന്നൽ നൽകി. മുഖ്യമന്ത്രി ഭൂപേന്ദ്ര ഭായ് പട്ടേൽ, ആഭ്യന്തര സഹമന്ത്രി ഹർഷ് സംഘവി, ഗുജറാത്ത് ചീഫ് സെക്രട്ടറി, ഡിജിപി, സംസ്ഥാന ആഭ്യന്തര വകുപ്പ്, ഗുജറാത്ത് ദുരന്ത നിവാരണ അതോറിറ്റി എന്നിവയിലു ൾപ്പെടെയുള്ള ഉന്നത ഉദ്യോഗസ്ഥരും യോഗത്തിൽ പങ്കെടുത്തു. –ND–
രാഷ്ട്രപതിയുടെ അഭിസംബോധനയ്ക്ക് നന്ദിരേഖപ്പെടുത്തിക്കൊണ്ടുള്ള പ്രമേയത്തിന്മേലുള്ള ചര്‍ച്ചയില്‍ ലോക്‌സഭയില്‍ പ്രധാനമന്ത്രിയുടെ മറുപടി

രാഷ്ട്രപതിയുടെ നയപ്രഖ്യാപനത്തിന് നന്ദിരേഖപ്പെടുത്തിക്കൊണ്ടുള്ള പ്രമേയത്തിന്മേല്‍ നടന്ന ചര്‍ച്ചയില്‍ ഇന്ന് ലോക്‌സഭയില്‍ പ്രധാനമന്ത്രി നരേന്ദ്രമോദി മറുപടി നല്‍കി. ചര്‍ച്ചയ്ക്ക് ചൂടും വീറും പകരുകയും കൂടുതല്‍ ഉള്‍ക്കാഴ്ചയുള്ള നിര്‍ദ്ദേശങ്ങള്‍ അവതരിപ്പിക്കുകയും ചെയ്ത വിവിധ അംഗങ്ങള്‍ക്ക് അദ്ദേഹം നന്ദിരേഖപ്പെടുത്തി. ജനങ്ങളുടെ കരുത്തായ ‘ജനശക്തി’യെക്കുറിച്ച് തന്റെ പ്രസംഗത്തില്‍ പ്രധാനമന്ത്രി പ്രത്യേകം ചൂണ്ടിക്കാട്ടി. ഈ ജനശക്തികൊണ്ടാണ് ഒരു പാവപ്പെട്ട കുടുംബത്തില്‍ ജനിച്ച വ്യക്തിക്ക് ഇന്ത്യയുടെ പ്രധാനമന്ത്രിയാകാന്‍ കഴിഞ്ഞതെന്ന് അദ്ദേഹം വ്യക്തമാക്കി. തന്നെപ്പോലെ സ്വാതന്ത്ര്യസമരത്തിന് വേണ്ടി ജീവത്യാഗം ചെയ്യാന്‍ കഴിയാത്ത നിരവധിപേര്‍ ഇവിടെയുണ്ട്. സ്വതന്ത്ര ഇന്ത്യയില്‍ ജനിച്ച് ഇവിടെ ജീവിക്കുന്ന അവരും രാജ്യസേവനത്തില്‍ തന്നെയാണ് ഏര്‍പ്പെട്ടിരിക്കുന്നതെന്നും അദ്ദേഹം പറഞ്ഞു. ജനശക്തിയിലുള്ള വിശ്വാസം നല്ല ഫലങ്ങള്‍ നല്‍കുമെന്ന് പറഞ്ഞ പ്രധാനമന്ത്രി നമ്മുടെ ജനങ്ങളില്‍ അന്തര്‍ലീനമായിരിക്കുന്ന കഴിവുകളെ തിരിച്ചറിഞ്ഞ് അതിനെ അംഗീകരിച്ച് ഇന്ത്യയെ പുതിയ ഉയരങ്ങളിലേക്ക് കൊണ്ടുപോകാനും അംഗങ്ങളോട് ആഹ്വാനംചെയ്തു. ബജറ്റ് തീയതി നേരത്തെയാക്കാന്‍ കൈകൊണ്ട തീരുമാനത്തിന്റെ യുക്തി വിശദീകരിച്ച പ്രധാനമന്ത്രി, അത് ഫണ്ടുകളുടെ കൂടുതല്‍ കാര്യക്ഷമമായ വിനിയോഗം ഉറപ്പുവരുത്തുമെന്ന് വ്യക്തമാക്കി. അതോടൊപ്പം ഇന്ത്യയുടെ ഗതാഗതമേഖലയ്ക്ക് ഇന്ന് വേണ്ടത് സമഗ്രമായ ഒരു സമീപനമാണെന്നും ചൂണ്ടിക്കാട്ടി. അതിന് എല്ലാം കൂടിചേരുന്ന ഒരു പൊതുബജറ്റ് കൊണ്ടു മാത്രമേ സാധിക്കുള്ളുവെന്നും അദ്ദേഹം പറഞ്ഞു. താന്‍ പ്രധാനമന്ത്രിപദം ഏറ്റെടുത്തശേഷം നടക്കുന്ന സംവാദങ്ങളിലുണ്ടായ മാറ്റങ്ങളില്‍ അദ്ദേഹം സംതൃപ്തി രേഖപ്പെടുത്തി. അഴിമതികളിലൂടെ എത്ര പണം നഷ്ടപ്പെട്ടുവെന്ന് ചര്‍ച്ചചെയ്തിരുന്നിടത്തുനിന്നും എത്ര കള്ളപ്പണം കണ്ടെടുത്തു എന്ന തലത്തിലേക്ക് ചര്‍ച്ചകള്‍ കൊണ്ടുപോകാന്‍ കഴിഞ്ഞുവെന്നും അദ്ദേഹം ചൂണ്ടിക്കാട്ടി. തന്റെ പോരാട്ടാം രാജ്യത്തെ പാവങ്ങള്‍ക്ക് വേണ്ടിയാണെന്ന് പ്രഖ്യാപിച്ച പ്രധാനമന്ത്രി, പാവപ്പെട്ടവര്‍ക്ക് അര്‍ഹതപ്പെട്ടത് നേടിക്കൊടുക്കുന്നതിനുള്ള ഈ പോരാട്ടം തുടരുമെന്നും വ്യക്തമാക്കി. എല്ലാത്തിനെയൂം തെരഞ്ഞെടുപ്പിന്റെ കണ്ണാടിയില്‍ കൂടി നോക്കി കാണാനല്ല ഈ സര്‍ക്കാര്‍ ശ്രമിക്കുന്നത്. അതിലേറെ രാജ്യത്തിന്റെ താല്‍പര്യമാണ് ഗവണ്‍മെന്റിന് പരമപ്രധാനമെന്ന് അദ്ദേഹം കൂട്ടിച്ചേര്‍ത്തു. നാണയ മൂല്യശോഷണത്തെ ശുചിത്വ ഭാരത ദൗത്യവുമായി താരതമ്യം ചെയ്ത അദ്ദേഹം കള്ളപ്പണത്തിലും അഴിമതിയില്‍ നിന്നും രാജ്യത്തെ മോചിപ്പിച്ച് ശുചീകരിക്കാനുള്ള പ്രവര്‍ത്തനമായിരുന്നു ഇതെന്നും പറഞ്ഞു. നാണയ മൂല്യശോഷണവുമായി ബന്ധപ്പെട്ട് ചട്ടങ്ങളും ഉത്തരവുകളും നിരന്തരം മാറ്റുന്നുവെന്ന ആരോപണത്തിന് മറുപടി പറഞ്ഞ പ്രധാനമന്ത്രി, അത് ആ നടപടികളില്‍ പഴുത് കണ്ടെത്താന്‍ ശ്രമിക്കുന്നവരേക്കാള്‍ ഒരു ചുവട് മുന്നേയുള്ള നീക്കമായിരുന്നുവെന്ന് വ്യക്തമാക്കി. മഹാത്മാഗാന്ധി തൊഴിലുറപ്പ് പദ്ധതിയുടെ ചട്ടങ്ങള്‍ ആയരത്തിലധികം പ്രാവശ്യം മാറ്റിയതും അദ്ദേഹം ചൂണ്ടിക്കാട്ടി. കര്‍ഷകര്‍ക്ക് കൂടുതല്‍ ഗുണകരവും പ്രയോജനകരവുമായ രീതിയിലാണ് വിള ഇന്‍ഷ്വറന്‍സ് പദ്ധതി നടപ്പാക്കുന്നതിനുള്ള നടപടികള്‍ സ്വീകരിച്ചിട്ടുള്ളതെന്ന് പ്രധാനമന്ത്രി അറിയിച്ചു. രാജ്യത്തെ സായുധ സേനകളെ അഭിനന്ദിച്ച പ്രധാനമന്ത്രി രാജ്യത്തെ ഏത് അപകടങ്ങളില്‍ നിന്നും രക്ഷിക്കുന്നതിനും പ്രതിരോധിക്കുന്നതിനും പൂര്‍ണ്ണമായി ശേഷിയുള്ളവരാണ് അവരെന്നും ചൂണ്ടിക്കാട്ടി.
മെര്‍ച്ചന്റ് ഷിപ്പിങ് ആക്റ്റ് 1958, കോസ്റ്റിങ് വെസ്സല്‍സ് ആക്റ്റ് 1838 എന്നിവ പിന്‍വലിക്കുന്നതിനും പരിഷ്‌കരിച്ച മെര്‍ച്ചന്റ് ഷിപ്പിങ് ബില്‍ 2016 അവതരിപ്പിക്കുന്നതിനും മന്ത്രിസഭയുടെ അനുമതി

മെര്‍ച്ചന്റ് ഷിപ്പിങ് ബില്‍ 2016 പാര്‍ലമെന്റില്‍ അവതരിപ്പിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം അനുമതി നല്‍കി. മെര്‍ച്ചന്റ് ഷിപ്പിങ് ആക്റ്റ് 1958ന്റെ പരിഷ്‌കരിച്ച രൂപമാണ് മെര്‍ച്ചന്റ് ഷിപ്പിങ് ബില്‍ 2016. മെര്‍ച്ചന്റ് ഷിപ്പിങ് ആക്റ്റ് 1958, കോസ്റ്റിങ് വെസ്സല്‍സ് ആക്റ്റ് 1838 എന്നിവ പിന്‍വലിക്കുന്നതിനും പുതിയ ബില്ലില്‍ വ്യവസ്ഥയുണ്ട്. കാലാകാലങ്ങളില്‍ വരുത്തിയ നിയമപരിഷ്‌കാരങ്ങള്‍ നിമിത്തം മെര്‍ച്ചന്റ് ഷിപ്പിങ് ആക്റ്റ് 1958 വലിപ്പമേറിയതായിത്തീര്‍ന്നിട്ടുണ്ട്. 1966നും 2014നും ഇടയില്‍ 17 തവണ നടത്തിയ ഭേദഗതികളിലൂടെ 560 വകുപ്പുകള്‍ ഉള്‍പ്പെട്ടതായി ഈ നിയമം മാറി. പുതിയ ബില്ലില്‍ ഈ വ്യവസ്ഥകളെല്ലാം 280 വകുപ്പുകളിലായി ഒതുക്കിയിട്ടുണ്ട്. പുതിയ ബില്ലിലെ വ്യവസ്ഥകള്‍ ഇന്ത്യയില്‍ മെര്‍ച്ചന്റ് ഷിപ്പിങ് രംഗത്തെ നിയമങ്ങള്‍ കൂടുതല്‍ ലളിതവത്കരിക്കാന്‍ സഹായകമാകും. ആവര്‍ത്തിക്കപ്പെടുന്ന വ്യവസ്ഥകള്‍ ഒഴിവാക്കുകയും കൂടുതല്‍ സമഗ്രവും ലളിതവുമാക്കിത്തീര്‍ക്കുകയും വഴി വാണിജ്യവും സുതാര്യതയും സേവനങ്ങളുടെ ഫലപ്രദമായ ലഭ്യത ഉറപ്പുവരുത്തുകയും ചെയ്യും. ഇന്ത്യയില്‍ തീരദേശ കപ്പല്‍ഗതാഗതം വികസിപ്പിക്കാനും സമുദ്രസഞ്ചാരികള്‍ക്കു ക്ഷേമപദ്ധതികള്‍ നടപ്പാക്കാനും സുരക്ഷാകാര്യങ്ങള്‍ മെച്ചപ്പെടുത്താനും ഇന്റര്‍നാഷണല്‍ മാരിടൈം ഓര്‍ഗനൈസേഷന്‍ പ്രോട്ടോക്കോളുകള്‍ ഇന്ത്യന്‍ നിയമത്തില്‍ ഉള്‍പ്പെടുത്താനും ബില്ലില്‍ വ്യവസ്ഥയുണ്ട്. ഇതിനു പുറമേ, ഇന്ത്യയിലെ കപ്പല്‍വ്യവസായം നിയന്ത്രിക്കുന്നത് എളുപ്പമാക്കാനായി, നിലവിലുള്ള നിയമത്തില്‍ പലയിടത്തായി കിടക്കുന്ന കപ്പലുകളുടെ സര്‍വേ, പരിശോധന, സാക്ഷ്യപ്പെടുത്തല്‍ തുടങ്ങിയ കാര്യങ്ങള്‍ ഒരേ ഭാഗത്തേക്കു കൊണ്ടുവരും. മെര്‍ച്ചന്റ് ഷിപ്പിങ് ബില്‍ 2016 പ്രകാരം ഇന്ത്യയിലെവിടെയും കപ്പലുകള്‍ രജിസ്റ്റര്‍ ചെയ്യാമെന്നിരിക്കെ സൗരാഷ്ട്ര, കച്ച് പ്രദേശങ്ങൡ മാത്രം ബാധകമായതും ബ്രിട്ടീഷ് ഭരണകാലത്തു രൂപം നല്‍കിയതുമായ കോസ്റ്റിങ് വെസ്സല്‍സ് ആക്റ്റ് 1838 പിന്‍വലിക്കും.
ദേശീയ സമ്മതിദാന ദിനത്തില്‍ പ്രധാനമന്ത്രിയുടെ ആശംസ

ദേശീയ സമ്മതിദാന ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി എല്ലാ ജനങ്ങള്‍ക്കും ആശംസകള്‍ നേര്‍ന്നു. പ്രധാനമന്ത്രി പറഞ്ഞു, ‘ദേശീയ സമ്മതിദാന ദിനത്തില്‍ ആശംസകള്‍. പ്രാദേശിക, സംസ്ഥാന, ദേശീയ തലങ്ങളിലെ ജനാധിപത്യ പ്രക്രിയയില്‍ വീഴ്ച കൂടാതെ ഭാഗഭാക്കായിക്കൊണ്ട് നമ്മുടെ ജനാധിപത്യത്തെ കൂടുതല്‍ ശക്തിപ്പെടുത്തുന്നതിനുള്ള നമ്മുടെ പ്രതിബദ്ധത ആവര്‍ത്തിച്ച് സ്ഥിരീകരിക്കാനുള്ള ഒരു ദിനമാണിന്ന്. നിങ്ങള്‍ അപ്രകാരം ചെയ്യുന്നത് ഒരു നവ ഇന്ത്യ സൃഷ്ടിക്കുന്നതില്‍ സഹായിക്കും. സമ്മതിദാന പേര് ചേര്‍ക്കലിനെ കുറിച്ച് അവബോധം സൃഷ്ടിക്കാന്‍ ജീവിതത്തിന്റെ എല്ലാ തുറകളിലും നിന്നുമുള്ള ജനങ്ങളെ ഞാന്‍ ആഹ്വാനം ചെയ്യുന്നു. ഇതുവരെയും വോട്ടര്‍മാരായി രജിസ്റ്റര്‍ ചെയ്തിട്ടില്ലെങ്കില്‍ അപ്രകാരം ചെയ്യാന്‍ ഞാന്‍ എന്റെ യുവ സുഹൃത്തുക്കളോട് പ്രത്യേകമായി അഭ്യര്‍ത്ഥിക്കുന്നു. വിനിയോഗിക്കുന്ന ഓരോ വോട്ടും നമ്മുടെ ജനാധിപത്യ ഘടനയെ ശക്തിപ്പെടുത്തും’.
ഞായറാഴ്ചത്തെ ജനത കര്‍ഫ്യൂവിനെ പിന്‍തുണയ്ക്കുന്നതിനു ജീവിതത്തിന്റെ വിവിധ മണ്ഡലങ്ങളില്‍ പെട്ടവരെ പ്രധാനമന്ത്രി നന്ദി അറിയിച്ചു

കോവിഡ് 19നെ പ്രതിരോധിക്കുന്നതിനുള്ള ശ്രമങ്ങളുടെ ഭാഗമായി മാര്‍ച്ച് 22നു നടക്കുന്ന ജനത കര്‍ഫ്യൂവിനെ പിന്‍തുണയ്ക്കാന്‍ ഒരുമിച്ച, സമൂഹത്തിന്റെ വിവിധ മണ്ഡലങ്ങളിലുള്ളവരുടെ പ്രവര്‍ത്തനത്തെ പ്രധാനമന്ത്രി ശ്രീ. നരേന്ദ്ര മോദി പ്രകീര്‍ത്തിച്ചു. വിവിധ മേഖലകളിലും സംഘടനകളിലും പെട്ട, സമൂഹത്തെ സ്വാധീനിക്കാന്‍ സാധിക്കുന്നതും നേട്ടങ്ങള്‍ സ്വന്തമാക്കിയതുമായ വ്യക്തികള്‍ ജനത കര്‍ഫ്യൂവിനെ പിന്‍തുണച്ചു രംഗത്തു വരികയും കര്‍ഫ്യൂ ഫലപ്രദമാക്കാന്‍ രാഷ്ട്രം ഒന്നിക്കണമെന്ന് ആഹ്വാനം നല്‍കുകയും ചെയ്തിട്ടുണ്ട്.
മുംബെയില്‍ സെമിത്തേരി മാറ്റി സ്ഥലം വിട്ട് നല്‍കി

മുംബെയിലെ ഛത്രപതി ശിവജി അന്താരാഷ്ട്ര വിമാനത്താവളം വികസിപ്പിക്കുന്നതിന് ഗ്രേറ്റര്‍ മുംബൈ മുന്‍സിപ്പല്‍ കോര്‍പ്പറേഷനില്‍ നിന്ന് 2960.90 ചതുരശ്ര മീറ്റര്‍ സ്ഥലം ഏറ്റെടുത്തു കൊണ്ട് സെമിത്തേരിയ്ക്കായി പകരം സ്ഥലം കണ്ടെത്താനുള്ള നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഈ പകരം വച്ച് മാറല്‍ വഴി മുെൈബ അന്താരാഷ്ട്ര വിമാനത്താവള വികസനം ത്വരിതപ്പെടുത്താനും സെമിത്തേരി നിര്‍മ്മാണം യാഥാര്‍ത്ഥ്യമാക്കാനും സാധിക്കും. ഗവണ്‍മെന്റിന് അധിക സാമ്പത്തിക ബാധ്യത ഉണ്ടാവുകയുമില്ല.
ഐ.ആര്‍.ഡി.എ.ഐക്ക് അന്താരാഷ്ട്ര ഇന്‍ഷ്വറന്‍സ് സൂപ്പര്‍വൈസേഴ്‌സില്‍ ഉടമ്പടിക്കാരനാകാന്‍ അനുമതി

പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം ഐ.ആര്‍.ഡി.എ.ഐക്ക് അന്താരാഷ്ട്ര ഇന്‍ഷ്വറന്‍സ് സൂപ്പര്‍വൈസേഴ്‌സി (ഐ.എ.ഐ.എസ്) ന്റെ ബഹുമുഖ ധാരണാപത്രത്തിലെ ഉടമ്പടിക്കാരനായി പ്രവേശിക്കുന്നതിന് മുന്‍കാല പ്രാബല്യത്തോടെ അനുമതി നല്‍കി. ഇന്‍ഷ്വറന്‍സ് മേല്‍നോട്ടക്കാരുടെ സഹകരണത്തിനും വിവരങ്ങള്‍ കൈമാറുന്നതിനുമുള്ള ചട്ടക്കൂട്ടാണ് ദി ഇന്റര്‍നാഷണല്‍ അസോസിയേഷന്‍ ഓഫ് ഇന്‍ഷ്വറന്‍സ് സുപ്രവൈസേഴ്‌സ്. ആവശ്യത്തിന്റെ അടിസ്ഥാനത്തില്‍ വിവരങ്ങളും നടപടിക്രമങ്ങളും കൈമാറാമെന്നുള്ളതിനുള്ള ഒരു സമ്മതപ്രസ്താവനയാണ് അസോസിയേഷന്‍ ഓഫ് ഇന്‍ഷ്വറന്‍സ് സൂപ്രവൈസേഴ്‌സിന്റെ ബഹുമുഖ ധാരണാപത്രത്തിലെ ഒപ്പിടല്‍ കൊണ്ടുദ്ദേശിക്കുന്നത്. ധനകാര്യ വിപണികളുടെ സംയോജനം കൂടുകയും അന്തര്‍ദ്ദേശീയതലത്തില്‍ തന്നെ വളരെ സജീവമായിട്ടുള്ള ഇന്‍ഷ്വറന്‍സ് കമ്പനികളുടെ എണ്ണം വര്‍ദ്ധിക്കുകയും ചെയ്ത സാഹചര്യത്തില്‍ ഇന്‍ഷ്വറന്‍സ് സൂപ്പര്‍വൈസര്‍ മേഖലയില്‍ പരസ്പര സഹകരണത്തിനും വിവരങ്ങള്‍ കൈമാറുന്നതിനുമുള്ള ആവശ്യകതയും വര്‍ദ്ധിച്ചുവരികയാണ്. ഈ സാഹചര്യത്തിലാണ് ഐ.ആര്‍.ഡി.എ.ഐ ഇന്റര്‍നാഷണല്‍ അസോസിയേഷന്‍ ഓഫ് ഇന്‍ഷ്വറന്‍സ് സൂപ്പര്‍വൈസേഴ്‌സിന്റെ ബഹുമുഖ ധാരണാപത്രവുമായി ഉടമ്പടി ഒപ്പുവയ്ക്കുന്നത്. ഉഭയകക്ഷി കരാറുകളുകളൊന്നുമില്ലാത്ത സാഹചര്യത്തില്‍ ഐ.എ.ഐ.എസിന്റെ ബഹുമുഖ ധാരണാപത്രം അതിലെ ഒപ്പുവച്ച രാജ്യങ്ങള്‍ തമ്മിലുള്ള ഔപചാരികമായ സഹകരണത്തിനും വിവരകൈമാറ്റത്തിനും സഹായിക്കുകയും അതിര്‍ത്തി കടന്നുള്ള ഇന്‍ഷ്വറന്‍സ് കമ്പനികളുമായി ബന്ധപ്പെട്ട പ്രശ്‌നങ്ങള്‍ ഉടലെടുക്കുമ്പോള്‍ അതിന് മേല്‍നോട്ടം നല്‍കുകയും ചെയ്യുന്നു. ഐ.എ.ഐ.എസിന്റെ ബഹുമുഖ ധാരണാപത്രത്തിന്റെ പരിപ്രേക്ഷ്യം ഇപ്പോഴുള്ള കരാറുകളെക്കാള്‍ വിശാലമാണ്. അതോടൊപ്പം തന്നെ കള്ളപ്പണം വെളുപ്പിക്കല്‍ തടയല്‍, ഭീകരവാദത്തിനുള്ള ധനസഹായത്തിനെതിരായ പോരാട്ടം എന്നിവയ്ക്കായുള്ള മറ്റ് ഇന്‍ഷ്വറന്‍സ് മദ്ധ്യവര്‍ത്തി കമ്പനികളുടെ നിയന്ത്രണവും ഇതിലൂടെ സാദ്ധ്യമാകും.
ബഹിരാകാശ യാത്ര സംബന്ധിച്ച ഇന്ത്യ-റഷ്യ സംയുക്ത പ്രവര്‍ത്തനത്തിനു മന്ത്രിസഭയുടെ അനുമതി

ബഹിരാകാശ യാത്ര സംബന്ധിച്ച് ഇന്ത്യയും റഷ്യയും ചേര്‍ന്നു നടത്തുന്ന പ്രവര്‍ത്തനങ്ങള്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍പാകെ അവതരിപ്പിക്കപ്പെട്ടു. 2015 ഒക്ടോബര്‍ 15നു ന്യൂഡെല്‍ഹിയില്‍വെച്ചാണു ധാരണാപത്രം ഒപ്പുവെക്കപ്പെട്ടത്. പ്രധാന ഫലങ്ങള്‍: ധാരണാപത്രം ഇന്ത്യയും റഷ്യയുമായുള്ള സഹകരണം മെച്ചപ്പെടുന്നതിനും ബഹിരാകാശ യാത്രയ്ക്ക് ഉപയോഗപ്പെടുംവിധം വികിരണങ്ങളില്‍നിന്നു രക്ഷ നേടല്‍, ജീവന്‍ രക്ഷാ സംവിധാനങ്ങളും ക്രൂ മൊഡ്യൂളും റെന്‍ഡസ് വസ് ആന്‍ഡ് ഡോക്കിങ് സിസ്റ്റങ്ങളും സ്‌പേസ് സ്യൂട്ടും ഒരുക്കല്‍, ബഹിരാകാശ യാത്രികര്‍ക്കുള്ള പരിശീലനം എന്നീ കാര്യങ്ങള്‍ക്കാവശ്യമായ സാങ്കേതിക വിദ്യയും നൂതന സംവിധാനങ്ങളും ഒരുക്കുന്നതിനും ഊര്‍ജം പകരും. നേട്ടങ്ങള്‍: മാനവികതയുടെ നേട്ടത്തിനായി ബഹിരാകാശ സാങ്കേതിക വിദ്യ ഉപയോഗപ്പെടുത്തുന്നതിന് ഈ സംയുക്ത പ്രവര്‍ത്തനം സഹായകമാകും. കരാര്‍ വ്യവസ്ഥകള്‍ നടപ്പാക്കുന്നതിനുള്ള സമയബന്ധിത പ്രവര്‍ത്തനം ഉള്‍പ്പെടെയുള്ള കര്‍മപദ്ധതി തയ്യാറാക്കുന്നതിനായി സംയുക്ത പ്രവര്‍ത്തന സമിതി രൂപീകരിക്കപ്പെടും.